વ્યાજ આ રીતે કાપી લેતા રમેશભાઇ ડઘાઇ ગયા હતા. ત્યારબાદ તેમણે ગ્રાહક સુરક્ષા અને પગલાં સમિતિ મારફતે ગ્રાહક તકરાર નિવારણ ફોરમમાં ધી સિનિયર સુપ્રિ.ઓફ પોસ્ટ ઓફિસ, સબ પોસ્ટ માસ્ટર ઘાટલોડિયા અને પોસ્ટ એજન્ટ મીનાબહેન શૈલેષભાઇ શાહ સામે ફરિયાદ દાખલ કરી હતી. જેમાં તેમણે એવી દલીલ કરી હતી કે, ખોટી રીતે વ્યાજની રકમ કાપી લીધી છે, ખાતું ખોલાવતી વખતે રમેશભાઇ પોતાના પુરાવા પણ આપ્યા હતા, તમામ બાબતે પોસ્ટ વિભાગે ચકાસણી કર્યા પછી જ ખાતું ખોલ્યું હતું અને વ્યાજ પણ દર ત્રણ મહિને ચુકવવામાં આવતું હતું પરંતુ પાંચ વર્ષ બાદ પોસ્ટ વિભાગે વ્યાજ આપવાની જગ્યાએ આપેલ વ્યાજની રકમ કાપી લીધી છે તે યોગ્ય નથી. જેથી આ રકમ વ્યાજ સાથે પરત આપવા આદેશ કરવો જોઇએ.